Gemeentebrief: 24 Januarie 2020
als is nuut vir my
ek kon nie glo 'n ding kan val
of breek of regop staan
yster wat op water dryf
of in die lug kan vlieg
'n raaisel wonderwerk
ek kon nie glo
die perd jaag
vlieë met sy stert
'n sonneblom wat
sy gesig kon draai
het my kop verraai
'n rivier wat van en so het dit gebeur
nêrens aanhou loop ek hét gaan leer
het my tong geknoop weet verwoes die avontuur
jy sal dit alles nou het vergaap
eendag leer verstaan geword
jou verwondering bekeer alles vaal vervelig
Albert het gesê
hoe verstaanbaar alles is
eintlik moet ons sê
wonder se fantasties
word deur weet vergeet
- Pieter de Villiers in Jou gedagtes – 'n lees, dink en geselsboek vir almal.
09:00 Erediens o.l.v. ds. André
Na 'n lang tydperk voltooi Willie Botha sy diens aan ons gemeente op 31 Januarie 2020. Hy was gemeentebestuurder en het ook pastorale hulp verleen. Ons neem vanoggend van hom afskeid. Op 'n tafel by die brunch is 'n boek waarin jy 'n boodskappie vir hom kan skryf.
Blomme: Baie dankie aan Petru Rheeder
Tee: Baie dankie aan Jenny de Villiers en Rika Botha
10:15 Gemeente brunch. Ons sê dankie aan Karin en Stephan Barac vir die organisering van hierdie vreugdevolle geleentheid. Bydie brunch is 'n tafel waar jy jou selfoonnommer en e-posadres kan nagaan. Jy kan ook daar invul of jy hierdie kwartaal kan help met die kinderbyeenkomste in die saal en of julle saamgaan Maropeng toe.
18:00 Aanddiens o.l.v. ds. Bernice. Ons vra alle ouers van die jongmense (graad 7-11) om asb. saam met julle kinders na die erediens toe te kom. Tienergroepe inskrywings net hierna. Ons sien uit na 'n mooi aand met koffie kuier op die stoep na die diens.
FINALEJAAR-JEUG BEGELEIDING (KATEGESE)
Een van ons gemeente se doelwitte vir dié jaar is om ons geloofsontwikkeling en begeleiding by die jeug op 'n hoër kwaliteitsvlak aan te bied. Daar is egter min Sondae (±23) per jaar jeuggroepe en boonop is die tyd kort (40 – 50minute). Daarom het ons 'n nuwe model ontwikkel wat oor twee jaar met vier modules (A + B en C + D) strek. Die modules roteer m.a.w. ons doen vanjaar module A + B en in 2021 C + D. In 2022 weer A + B ens. Al vier modules moet asb. voltooi word ten einde belydenis/verbintenis af te lê. Elke module het ook 'n uitstappie/praktiese belewing en ons sal graag dat ouers dit moet bywoon. Ons eerste uitstappie is na Maropeng op 16 Februarie 2020. By die geleentheid gesels ons oor hoe geloof én wetenskap om dieselfde vuur kan sit. Ook 'n verantwoordelike wyse om die Bybel bv. Genesis 1 en 2 te lees en te verstaan.
*NB Ons herinner ouers dat gedoopte kinders reeds lidmate is en belydenisaflegging 'n geleentheid tot verbintenis en sinvolle lidmaatskap is.
● Junia gesprekgroep (Bybelstudie) kom op Maandag 27 Januarie 2020 om 15:00 in die Kapel (suidelike deel van die kerksaal) bymekaar. 'Christus bring lig maar godsdiens bring duisternis!' ingelei deur André. Heerlike tee en verversings na die gesprek.
● Ons wil graag vir lidmate nog 'n geleentheid bied om oor geloof, God en die Bybel te gesels. Ons eerste Maandelikse Aandgesprekgroep vind op Woensdag 29 Januarie om 18:00 in die Kapel (suidelike deel van die kerksaal) o.l.v. ds. Bernice plaas. Hoe verstaan ons wat ons lees? 'n Verantwoordelike lig op die Bybel. Almal welkom oud en jonk. Parkeer u motor binne vir veiligheid.
● Gesprekgroep begin weer op Woensdag 5 Februarie 2020 om 09:00 in die Kapel (suidelike deel van die kerksaal). Hensie van der Merwe uit Odessa kom praat oor hulle kerklike ondersteuningswerk in die burgeroorlog van Oos-Oekraïne.
● Kwartaalgesprek se datum, tyd en spreker sal volgende week bekend gemaak word.
STILDIENS SONDAG 2 FEBRUARIE 2020
08:00 – 08:45 O.l.v. François Wessels in die kapel (suidoostekant van saal). Kontemplatiewe Christelike Bediening. Om in Stilte oop te maak vir die inwonende teenwoordigheid van God; 'n bewuswording van Liefde en Lewe in Oorvloed.
Die kerkkantoor se een telefoonlyn (012 460 3913) is herstel.
KLANKGEHALTE IN DIE EREDIENSRUIMTE
Ongesteld: Constandt en Ristie Viljoen (Elarduspark); Hannatjie Venter (terug by werk); Oom Johan Nell (Argo Place); Blackie Swart (Oostvallei).
Seënwense aan Grete Grobler wat ouma geword het en aan oom Johan Carstens wat oupa-grootjie geword het.
Meegevoel aan Erma Laubscher wie se seun Marlo Koorts op 21 Desember oorlede is. 'n Dankdiens is op Saterdag 25 Januarie 2020 in ons erediensruimte gehou.
* Dit gaan goed met Gene van Huyssteen en ook met Llewelyn Crewe-Brown. Beide het Kaapstad toe getrek. Anders as ander het nie een van hulle skade na hulle eerste Suidooster-ervaring nie . Llewellyn kon net nie gaan fietsry nie! Hulle stuur groete!
* Vier families in ons land na verdrinkings van kinders/tieners.
* Australië se mense en diere na die groot brande.
◊ Sondag 26 Januarie 2020 Gemeente brunch om 10:15. Kom geniet 'n heerlike brunch en kuier heerlik saam.
◊ Sondag 16 Februarie 2020 Maropeng-uitstappie na die erediens. Daar sal Sondag vorms by die brunch beskikbaar wees waarop u kan aandui of u wil saamgaan.
◊ Woensdag 26 Februarie 2020 Aswoensdagdiens om 18:00.
◊ Sondag 8 Maart 2020 Belydenisaflegging om 18:00 met Affie Seunskoor.
In die voorportaal en by die deure is die almanak vir 2020 beskikbaar. Neem gerus een en ook vir die lidmate wat nie by die kerk kan uitkom om een te neem nie. Ons almanak is ook op die webblad beskikbaar.
NUUS VAN DIE VAN DER MERWES IN ODESSA OEKRAïNE
Die Van der Merwe sal Sondag tydens die brunch beskikbaar wees. Gesels gerus met hulle en gee jou adres as jy hulle nuusbrief wil ontvang. Om die nuus en verslag van die Van der Merwes se bediening in Odessa Oekraïne te lees kan u kliek op die skakel.
Ons is weer in die tyd van elektrisiteit-onderbrekings. Wanneer die kerkkantoor 'n elektrisiteit-onderbreking het werk die telefone nie. Kontak die personeel dan op hulle selfone. Estelle van der Vyver 078 194 0220 en Hannatjie Venter 082 811 5997.
▪ Seilsakkies: Waterkloofkerk het seilsakkies (vou op in 'n beursievorm) beskikbaar wat ons in ons inkopie lewe kan gebruik. Die seil sakkies is Sondae na afloop van die erediens te koop teen R30,00 (in die week by die kerkkantoor). Kom ons ondersteun die projek en wys dat Waterkloof omgee!
GEMEENTE BRUNCH 26 JANUARIE 2020 NA OGGEND EREDIENS Kom kuier heerlik saam en geniet 'n heerlike brunch.
Gemeentebrief: 24 Januarie 2020 Liewe Lidmaat GEDAGTE VIR DIE WEEK als is nuut vir my ek kon nie glo 'n ding kan val of breek...